**ELŐTERJESZTÉS**

Bihardancsháza Község Önkormányzata Képviselő-testületének

2022. február 9-i soros ülésére

**Tárgya:** A nem közművel összegyűjtött háztartási szennyvíz begyűjtését végző közszolgáltató beszámolója 2021. évi tevékenységéről

**Előterjesztést készítette**: Tiszai Lajosné közszolgáltató

**Előterjesztő**: Balku Tamás polgármester

**Véleményezi**: Ügyrendi Bizottság

Az elfogadáshoz egyszerű többség szükséges.

**ELŐTERJESZTÉS**

Bihardancsháza Község Önkormányzata Képviselő-testületének

2022. február 9-i soros ülésére

**Tárgya:** A nem közművel összegyűjtött háztartási szennyvíz begyűjtését végző közszolgáltató beszámolója 2021. évi tevékenységéről

**Beszámoló a „Nem Közművel összegyűjtött háztartási szennyvíz begyűjtése Bihardancsháza Közigazgatási Területén” Közszolgáltatási tevékenység ellátásáról a 2021-es évben**

Bihardancsháza közigazgatási területén vállalkozásom közszolgáltatóként 2015. dec. 01.-től látja el a nem közművel összegyűjtött háztartási szennyvíz begyűjtését és elszállítását.

A leürítés és ártalmatlanítás helye Nagyrábé, 023/2hrsz.-ú leürítő hely, melynek engedélye 2020.03.31.-ig érvényes majd 2020.04.01.-től Nagyrábé, külterület 0118/3 hrsz-ú Szennyvíztisztító telep fogadja a háztartási szennyvizet.

A megbízhatóság, precizitás, becsületesség a fő mottója vállalkozásomnak.  
**Célja és feladata:** A községük által termelt háztartási szennyvíz a törvényi feltételeknek és előírásoknak megfelelően összegyűjtve és elszállítva legyen, valamint a szolgáltatást igénybe vevők elégedettek legyenek. Ennek érdekében rendelkezünk a tevékenység elvégzéséhez szükséges: engedélyekkel, berendezésekkel és szakképzett dolgozóval. A kért szolgáltatást a bejelentéstől számított 60 órán belül elvégezzük. Minden elvégzett, kifizetett szolgáltatást követően készpénzfizetésiszámlát adunk .

Üzenetrögzítős telefonunk éjjel- nappal fogadja a bejelentéseket, szolgáltatás megrendeléseit. Az esetlegesen felmerülő panaszokat kivizsgáljuk és megoldjuk. Ez idáig panasz még nem érkezett hozzánk.  
 A szolgáltatást, mint közszolgáltató vagyok köteles végezni az Önkormányzat által meghatározott díj ellenében.  
Az ürítési díj **827-Ft/m3**nettó, mely tartalmazza a **100-Ft/m3**állami támogatást is, mely támogatást az Önkormányzat a közszolgáltatónak minden negyedévben az elvégzett szolgáltatás számláinak másolatával igazolva fizeti ki a házipénztárból.  
 A szennyvízszippantás tekintetében Bihardancsháza közigazgatási területén 2020. évben a begyűjtött NKÖ háztartási szennyvíz mennyisége :

**100 m3**volt, azaz **20 db** szennyvízszippantás .

Ebből:

- közületi : **0 m3** azaz **0 db**.

- lakossági : **100 m3** azaz **20 db**.

Mind közületi mind a lakossági szennyvízszippantás még mindig alul maradt az elvártaktól .

**Az 1995. évi LVII. törvény értelmében az ingatlanon történő vízfelhasználás esetén az ingatlan tulajdonosa, vagyonkezelője vagy egyéb jogcímen használója évente legalább egy alkalommal köteles a közszolgáltatás igénybevételére.**

Ha megnézzük a háztartások számát, amely **85 db** és megnézzük a lakossági szennyvízszippantás számát, amely **20 db** ( megjegyzem ezekben az adatokban vannak olyan háztartások amelyek évente kétszer vagy többször is igénybe veszik a szolgáltatást ) akkor könnyen kiszámíthatjuk ,hogy a háztartások több mint fele nem tudja érdemben igazolni , hogy hova teszi az általa termelt szennyvizet. A vállalkozás számára nem elhanyagolható anyagi kiesést jelentve.  
Mivel a közszolgáltatás díjának emelésére nincs lehetőség a kormány által előírt rezsicsökkentés miatt, ezért a közszolgáltatás zavartalan elvégzése érdekében sikerült Polgármester Úrral és a Képviselő-testülettel egyeztetve rendelkezésre állási díjat megállapítani 2016. július. 01.-től a szolgáltató részére, mely 2020.január.01.-től nettó **15000-Ft + ÁFA/hó**.

**A szolgáltatás 2021. évi bekerülési költsége:**  
Részletezve:  
- gázolaj: 227l = 102150.-Ft  
- munkabér: 70000.-Ft  
- traktor éves költsége: 40000.-Ft  
- szippantópótkocsi éves költsége: 40000.-Ft   
- egyéb költségek (engedélyek, könyvelés, munkaruha): 35000.-Ft

A megadott adatok Bihardancsháza közigazgatási területére vonatkoznak.  
Ezen számok ismeretében pontosan ki lehet számítani a közszolgáltatás kiadásait részletezve m3 –re levetítve:  
- **727.-Ft/m3**ürítési díj   
- **100.-Ft/m3**állami támogatás - **1800-Ft/m3**rendelkezésre állási díj   
Összesen a bevételünk a fentiek alapján: **2627-Ft/m3**.  
A szolgáltatás elvégzése: **2871. - Ft/m3**.  
  
Bízom benne, hogy beszámolóm egyértelmű és világos képet ad a közszolgáltatásról.

Kérem a Tisztelt Polgármester Urat és a Tisztelt Képviselő-testületet beszámolóm elfogadására.

Nagyrábé, 2022. 01.29.

Tisztelettel:

Tiszai Lajosné

közszolgáltató, e.v.